Diari Oficial de la Generalitat Valenciana


Sumari del DOGV 3482, del 27-04-1999 (1999/2934)

ORDRE de 8 de febrer de 1999, de la Conselleria de Cultura, Educació i Ciència, per la qual s'atribuïx la denominació específica de Miguel Ballesteros Viana a l'Institut d'Educació Secundària número 2 d'Utiel.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3482

Data del DOGV
:   27-04-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/2934


Data del document
:   08-02-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Utiel
    * ensenyament secundari

ORDRE de 8 de febrer de 1999, de la Conselleria de Cultura, Educació i Ciència, per la qual s'atribuïx la denominació específica de Miguel Ballesteros Viana a l'Institut d'Educació Secundària número 2 d'Utiel. [1999/X2934]
  
El Consell Escolar de l'Institut d'Educació Secundària núm. 2 d'Utiel va aprovar, el dia 27 de gener de 1998, sol·licitar la denominació específica de Miguel Ballesteros Viana per al citat centre. Dita proposta va ser assumida pel Consell Escolar Municipal, en la sessió celebrada el dia 25 de març de 1998, i disposa de l'informe favorable de la Direcció Territorial de Cultura i Educació de València.
  
Miguel Ballesteros Viana va nàixer el dia 8 de maig de 1866 a Utiel. Historiador, cronista oficial i fill predilecte de la Vila d'Utiel, en el seu afany per divulgar la cultura fundà la primera Biblioteca Pública d'Utiel, a més a més de dedicar gran part de la seua vida i del seu patrimoni a la investigació de la història del seu poble.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.1 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que els instituts el titular dels quals siga la Generalitat Valenciana tindran la denominació específica que determine la Conselleria de Cultura, Educació i Ciència, prèvia consulta al consell escolar municipal corresponent o, si no n'hi ha, al ple de l'ajuntament al qual pertanyen. Així mateix, el punt 2 establix que una vegada creat l'institut, el Consell Escolar podrà proposar a la citada Conselleria la denominació específica, després de l'informe favorable previ del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Miguel Ballesteros Viana a l'Institut d'Educació Secundària núm. 2 d'Utiel, codi 24654415.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Contra el present acte, que posa fi a la via administrativa, els interessats podran interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptats tots dos des de l'endemà del dia de la publicació de l'ordre en el Diari Oficial de la Generalitat Valenciana. Tot això conforme als articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 8 de febrer de 1999
  
El conseller de Cultura, Educació i Ciència,
  
MANUEL TARANCÓN FANDOS